rejauldu/bengali-wikipedia huggingface dataset:
ইথিওপিয়া জাতীয় মহিলা ফুটবল দল (আমহারীয় ভাষা: የኢትዮጵያ ሴቶች ብሔራዊ እግር ኳስ ቡድን) মহিলাদের আন্তর্জাতিক ফুটবলে ইথিওপিয়া দেশের প্রতিনিধিত্ব করে। ১২ জুন ২০২৫-এর তথ্য অনুযায়ী, বিশ্বের ১২৭তম স্থানে এই দল বর্তমান।  সম্মাননা  মহিলা আফ্রিকা কাপ অব নেশন্স  চতুর্থ স্থান: ২০০৪  সেকাফা মহিলা চ্যাম্পিয়নশিপ  তৃতীয় স্থান: ২০১৬, ২০১৮, ২০২২  তথ্যসূত্র  বহিঃসংযোগ Official website   FIFA profile  National women's football team picture Facebook  বিষয়শ্রেণী:ইথিওপিয়া জাতীয় মহিলা ফুটবল দল বিষয়শ্রেণী:আফ্রিকার জাতীয় নারী ফুটবল দল বিষয়শ্রেণী:ইথিওপিয়ায় ক্রীড়া বিষয়শ্রেণী:ইথিওপিয়ায় ফুটবল
thumb|১৯০৮ সালে বিশ্বে নারী ভোটাধিকার thumb|ভোটাধিকার প্যারেড, নিউ ইয়র্ক সিটি, ৬ মে ১৯১২ নারীর ভোটাধিকার - নারীদের ভোটের অধিকার - বিশ্বের বিভিন্ন দেশে বিভিন্ন সময়ে অর্জিত হয়েছে। অনেক দেশে সর্বজনীন ভোটাধিকারের আগে মহিলাদের ভোটাধিকার দেওয়া হয়েছিল, যে ক্ষেত্রে নির্দিষ্ট আর্থ-সামাজিক শ্রেণী বা বর্ণের মহিলা ও পুরুষরা তখনও ভোট দিতে অক্ষম ছিল। কিছু দেশ একই সময়ে উভয় লিঙ্গকে ভোটাধিকার দিয়েছে। এই সময়রেখাটি সেই বছরগুলিকে তালিকাভুক্ত করে যখন নারীদের ভোটাধিকার আইন করা হয়েছিল। কিছু দেশ একাধিকবার তালিকাভুক্ত করেছিল, কারণ বয়স, জমির মালিকানা ইত্যাদি অনুযায়ী অধিকারটি আরও বেশি নারীর কাছে প্রসারিত হয়েছিল। অনেক ক্ষেত্রে প্রথম ভোট পরবর্তী বছরে হয়েছিল।  আইল অফ ম্যান (ভৌগোলিকভাবে ব্রিটিশ দ্বীপপুঞ্জের অংশ কিন্তু যুক্তরাজ্যের অংশ নয়) এর কিছু মহিলা ১৮৮১ সালে ভোটের অধিকার লাভ করেছিল।  নিউজিল্যান্ড বিশ্বের প্রথম স্বশাসিত দেশ যেখানে ১৮৯৩ সাল থেকে সমস্ত মহিলাদের সংসদীয় নির্বাচনে ভোট দেওয়ার অধিকার ছিল। তবে ১৯১৯ সাল পর্যন্ত নারীরা সংসদ নির্বাচনে দাঁড়াতে পারেননি, যখন তিনজন মহিলা দাঁড়িয়েছিলেন (ব্যর্থ); নিউজিল্যান্ডে ১৯১৯ দেখুন।  দক্ষিণ অস্ট্রেলিয়ার উপনিবেশ ১৮৯৪ সালে মহিলাদের ভোট দেওয়ার এবং নির্বাচনে দাঁড়ানোর অনুমতি দেয়। সুইডেনে, ১৭১৮ ও ১৭৭২-এর মধ্যে স্বাধীনতার যুগে শর্তসাপেক্ষে মহিলাদের ভোটাধিকার দেওয়া হয়েছিল। কিন্তু ১৯১৯ সাল পর্যন্ত সমতা অর্জিত হয়নি, যেখানে নারীদের ভোটকে পুরুষের মতোই মূল্য দেওয়া হত।  অস্ট্রেলীয় কমনওয়েলথ ফ্র্যাঞ্চাইজি আইন ১৯০২ নারীদের ফেডারেল নির্বাচনে ভোট দিতে সক্ষম করেছিল এবং মহিলাদের অস্ট্রেলীয় সংসদ নির্বাচনে দাঁড়ানোর অনুমতি দেয় ফলে অস্ট্রেলিয়া নারীর ভোটাধিকারের ক্ষেত্রে আধুনিক বিশ্বের প্রথম দেশে পরিণত হয়, যদিও কিছু রাজ্য আদিবাসী অস্ট্রেলীয়দের বাদ দেয়।  তথ্যসূত্র   বিষয়শ্রেণী:নারীর ভোটাধিকার
জাদ্রাঙ্কা দোকিচ (জন্ম ১৪ জানুয়ারী ১৯৮১) একজন ক্রোয়েশীয় অভিনেত্রী। শীর্ষস্থানীয় ক্রোয়েশী অভিনেত্রীদের মধ্যে একজন, তিনি তার থিয়েটার, চলচ্চিত্র এবং টেলিভিশন অভিনয়ের জন্য সমালোচনামূলক অনুমোদন পেয়েছেন।Jadranka Đokić odlično spaja nespojivo (Kultura - in Croatian)Vecernji.hr Jadranka Đokić: Ivan ima sve ono što nemaju drugi muškarci, on ima mene   প্রারম্ভিক জীবন  দোকিচ ১৪ জানুয়ারী ১৯৮১ সালে পুলাতে জন্মগ্রহণ করেন। তিনি বসনীয় বংশোদ্ভূত ক্রোয়েশীয় পিতামাতার কাছে জন্মগ্রহণ করেন এবং পুলা অ্যারেনার নিকটবর্তী সিজানা এলাকায় বেড়েন। JADRANKA ĐOKIĆ - PIKANTERIJE IZ ŽIVOTA POPULARNE GLUMICE 'Živim brzo, trudim se ne nervirati i uživati u knjigama i ljubavi' পুলাতে, তিনি প্রাথমিক বিদ্যালয় এবং জিমনেসিয়াম শেষ করেছিলেন। কিশোর বয়সে তিনি থিয়েটার ভক্ত ছিলেন। Boba Jelcic prema Cehovu - HNK দোকিচ জাগরেব বিশ্ববিদ্যালয়ের একাডেমি অফ ড্রামাটিক আর্ট থেকে স্নাতক হন, যেখান থেকে তিনি ফাইন আর্টস ডিগ্রি অর্জন করেন। Croatian-language article: Jadranka Đokić: 'S godinama sam si sve opuštenija i bolja'   কর্মজীবন    ব্যক্তিগত জীবন  দোকিচ একজন আগ্রহী পাঠক, এবং ইভান ভিডিচ, মার্গুরাইট ডুরাস, জিন রেসিন, সিলভিয়া প্লাথ, ফিওদর দস্তয়েভস্কি এবং ড্যানিজেল ড্রাগোজেভিচের গ্রন্থপঞ্জি উপভোগ করেন।  তিনি জাগরেবে থাকেন।    তথ্যসূত্র   বহিঃসংযোগ    বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:শেকসপিয়রীয় অভিনেত্রী বিষয়শ্রেণী:গোল্ডেন এরিনা বিজয়ী বিষয়শ্রেণী:ক্রোয়েশীয় চলচ্চিত্র অভিনেত্রী বিষয়শ্রেণী:ভ্লাদিমির নাজোর পুরস্কার বিজয়ী বিষয়শ্রেণী:ক্রোয়েশীয় নারী নাট্যকার বিষয়শ্রেণী:ক্রোয়েশীয় নাট্যকার বিষয়শ্রেণী:ক্রোয়েশীয় নারী থিয়েটার পরিচালক বিষয়শ্রেণী:ক্রোয়েশীয় থিয়েটার পরিচালক বিষয়শ্রেণী:ক্রোয়েশীয় থিয়েটার পুরস্কার বিজয়ী বিষয়শ্রেণী:ক্রোয়েশীয় কণ্ঠাভিনেত্রী বিষয়শ্রেণী:ক্রোয়েশীয় টেলিভিশন অভিনেত্রী বিষয়শ্রেণী:ক্রোয়েশীয় মঞ্চ অভিনেত্রী বিষয়শ্রেণী:২০শ শতাব্দীর ক্রোয়েশীয় লেখক বিষয়শ্রেণী:২১শ শতাব্দীর ক্রোয়েশীয় লেখক বিষয়শ্রেণী:২০শ শতাব্দীর ক্রোয়েশীয় অভিনেত্রী বিষয়শ্রেণী:২১শ শতাব্দীর ক্রোয়েশীয় অভিনেত্রী
ব্যবহার  রচনা সংশোধন ও নিবন্ধ মানোন্নয়ন সংঘের একজন সদস্য হিসেবে কোন নিবন্ধে রচনা সংশোধনের পর, নিবন্ধের আলাপ পাতায় এই টেমপ্লেটটি যুক্ত করুন।  এই টেমপ্লেটটি নিবন্ধের আলাপ পাতার শীর্ষে অন্যান্য উইকিপ্রকল্প মূল্যায়ন ট্যাগের নিচে যুক্ত করুন। সেই জন্য নিম্নে উদাহরণ হিসেবে প্রদত্ত কোডটি কপি করে ব্যবহার করতে পারেন। এটি স্বয়ংক্রিয়ভাবে আপনার ব্যবহারকারী নাম ও তারিখ যোগ করবে।  {{রসনিমা রচনা সংশোধনকৃত |ব্যবহারকারী={{subst:REVISIONUSER}} |তারিখ={{subst:date}} }}   পরামিতিসমূহ    রচনা সংশোধনকারীর ব্যবহারকারী নাম। এই পরামিতির বিপরীতে কোনো উইকিসংযোগ কিংবা ব্যবহারকারী: ইত্যাদি নামস্থানের উপসর্গ ব্যবহার করার প্রয়োজন নেই। এছাড়া স্বয়ংক্রিয়ভাবে নিজের নাম যুক্ত করতে চাইলে {{subst:REVISIONUSER}} ব্যবহার করুন।   পরামিতির বিপরীতে {{subst:date}} ব্যবহার করলে স্বয়িংক্রিয়ভাবে আজকের তারিখ, মাস ও বছর যুক্ত হয়ে যাবে।    সাধারণ কোনো বিষয়শ্রেণী যুক্ত করতে ব্যবহার করা উচিত নয়। টেমপ্লেটটি স্বয়ংক্রিয়ভাবে রচনা সংশোধন ও নিবন্ধ মানোন্নয়ন সংঘ কর্তৃক রচনা সংশোধনকৃত নিবন্ধসমূহের বিষয়শ্রেণীতে নিবন্ধের আলাপ পাতাকে যুক্ত করে। টেমপ্লেটের উদাহরণস্বরূপ বা পরীক্ষামূলক ব্যবহারের সময়  পরামিতির বিপরীতে "না" ব্যবহার করুন।   পূর্ববর্তী রচনা সংশোধন নথিকরণ পরামিতি  কোনো নিবন্ধে একাধিকবার রচনা সংশোধন করা হলে, সেগুলো নথিভুক্ত করতে নিচের পরামিতিগুলো ব্যবহার করুন। (টেমপ্লেটে সর্বাধিক পাঁচটি পর্যন্ত পূর্ববর্তী রচনা সংশোধন নথিভুক্ত করার ব্যবস্থা রয়েছে।)   পূর্ববর্তী রচনা সংশোধনকারী ব্যবহারকারীর নাম; এক্ষেত্রেও ব্যবহারকারী: ইত্যাদি উপসর্গ ব্যবহার করবেন না।   পূর্ববর্তী রচনা সংশোধনের তারিখ। প্রয়োজনসাপেক্ষে এরপর ,  ইত্যাদি ব্যবহার করতে পারেন।   আরও দেখুন
কুলবন্ত খেজরোলিয়া (জন্ম ১৩ মার্চ ১৯৯২) একজন ভারতীয় ক্রিকেটার। তিনি ফেব্রুয়ারি ২০১৭-এ ২০১৬-১৭ বিজয় হাজারে ট্রফিতে দিল্লির হয়ে তার লিস্ট এ অভিষেক করেছিলেন। অভিষেকের আগে, ২০১৭ ইন্ডিয়ান প্রিমিয়ার লিগের জন্য মুম্বাই ইন্ডিয়ান্স দল তাকে ১০ লাখে কিনেছিল।   ৬ অক্টোবর ২০১৭-এ ২০১৭-১৮ রঞ্জি ট্রফিতে দিল্লির হয়ে প্রথম-শ্রেণীর ক্রিকেটে অভিষেক হয়। ৯ জানুয়ারী ২০১৮-এ ২০১৭-১৮ জোনাল টি-টোয়েন্টি লিগে দিল্লির হয়ে তার টুয়েন্টি২০ অভিষেক হয়। একই মাসে, ২০১৮ সালের আইপিএল নিলামে রয়্যাল চ্যালেঞ্জার্স ব্যাঙ্গালোর তাকে কিনে নেয়।  অক্টোবর ২০১৮-এ, ২০১৮-২৯ বিজয় হাজারে ট্রফির কোয়ার্টার-ফাইনালে, তিনি হরিয়ানার বিরুদ্ধে দিল্লির হয়ে একটি হ্যাটট্রিক করেছিলেন, তার দশ ওভারে ৩১ রানে ছয় উইকেট নিয়ে ম্যাচ শেষ করেছিলেন। ২০২০ আইপিএল নিলামের আগে রয়্যাল চ্যালেঞ্জার্স ব্যাঙ্গালোর তাকে মুক্ত করে দেয়।   তথ্যসূত্র    বহিঃসংযোগ     বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম
মন্থরা()  হল রাজা দশরথের স্ত্রী রাণী কৈকেয়ীর পিত্রালয় থেকে আগত কুব্জা দাসী। সে বিকৃতাকার, বক্রদেহা, ঈর্ষাপরায়ণা এবং কূটবুদ্ধি সম্পন্না ছিল। কুমন্ত্রণা দানে নিপুণ হলেও সে কৈকেয়ীর প্রকৃত হিতৈষী ছিল।   মন্থরার কুপরামর্শ  দশরথ জ্যেষ্ঠপুত্র রামকে রাজ্যাভিষিক্ত করতে চাইলে কৈকেয়ীকে মন্থরা নানা ভাবে উত্তেজিত করতে থাকে। প্রথমদিকে কৈকেয়ী এসবে কান না দিলেও অবশেষে মন্থরার যুক্তিতে তার বুদ্ধি নাশ হয়।কৃত্তিবাসী রামায়ণ সে কৈকেয়ীকে মনে করিয়ে দেয় দশরথ শম্বরাসুরের সাথে যুদ্ধে আহত হলে কৈকেয়ী তাকে রণভূমি থেকে সরিয়ে এনে সেবা দিয়ে সুস্থ্য করেছিলেন তখন দশরথ তাকে একই সাথে দুটি বর দিতে রাজি হয়েছিলেন। এখন সেই সময় উপস্থিত হয়েছে তার উচিত প্রথম বরে ভরতকে রাজ্যে অভিষিক্ত করা এবং দ্বিতীয় বরে রামকে চৌদ্দ বছরের জন্য বনে পাঠানো। সত্যরক্ষার জন্য দশরথ এই বর দিতে বাধ্য হন।   ভরতের হাতে লাঞ্ছনা   রামের বনবাসের খবর শুনে শত্রুঘ্ন এতদূর বিরক্ত ও মর্মাহত হয়েছিলেন যে সকল অনর্থের মূল কৈকেয়ীর দাসী মন্থরাকে তিনি প্রহার করেন এবং কৈকেয়ীকে যথেষ্ট ভর্ৎসনা করেন।   তথ্যসূত্র   পৌরাণিক অভিধান - সুধীরচন্দ্র সরকার   বিষয়শ্রেণী:রামায়ণের চরিত্র
তাহজীব আলম সিদ্দিকী (জন্ম: ২৩ জুলাই ১৯৭৫) বাংলাদেশের ঝিনাইদহ-২ আসনের সাবেক সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছিলেন, ২০১৮ সালে বাংলাদেশ আওয়ামী লীগ মনোনীত নৌকার প্রার্থী হিসেবে সংসদ সদস্য নির্বাচিত হন।  জন্ম ও শিক্ষাজীবন তাহজীব আলম সিদ্দিকী ২৩ জুলাই ১৯৭৫ সালে জন্মগ্রহণ করেন। তার পৈতৃক বাড়ি ঝিনাইদহ জেলার ঝিনাইদহ সদর উপজেলার কাঞ্চনপুর উ: পাড়া এলাকায়। তিনি যুক্তরাষ্ট্রের একটি বিশ্ববিদ্যালয় থেকে লোক প্রশাসনে স্নাতকোত্তর ডিগ্রি অর্জন করেন। তার পিতা নূরে আলম সিদ্দিকী বাংলাদেশ ছাত্রলীগের সভাপতি ও স্বতন্ত্র সংসদ সদস্য ছিলেন।  কর্মজীবন পেশায় ব্যবসায়ী তাহজীব আলম সিদ্দিকী রাজনীতির সঙ্গে সক্রিয় ভাবে যুক্ত। তিনি ২০১৪ সালের ৫ জানুয়ারি ঝিনাইদহ-২ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।  তিনি ডোরিন পাওয়ার লিমিটেডের মালিক, যেটিকে মানিকগঞ্জের সিংগাইর উপজেলায় "মানিকগঞ্জ পাওয়ার জেনারেশন লিমিটেড" নামে একটি বিদ্যুৎকেন্দ্র নির্মাণের চুক্তি দেওয়া হয়। বিদ্যুৎ কেন্দ্র নির্মাণের সময় প্রতিষ্ঠানটির বিরুদ্ধে ধলেশ্বরী নদীর প্রবাহ বিঘ্নিত করার অভিযোগ রয়েছে।  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বতন্ত্র রাজনীতিবিদ
গোপী নাথ ও অন্ন পূর্ন্না মন্দির শেরপুর জেলার নবীনগরে অবস্থিত একটি হিন্দু মন্দির। যা ১৭৮৩ খ্রিঃ জমিদার সত্যেন্দ্র মোহন চৌধুরী ও জ্ঞানেন্দ্রমোহন চৌধুরী  দ্বারা প্রতিষ্ঠিত হয়েছিল।    ইতিহাস  পৌনে তিন আনী জমিদার বাড়ির প্রতিষ্ঠাতা জমিদার সত্যেন্দ্র মোহন চৌধুরী ও জ্ঞানেন্দ্রমোহন চৌধুরী ১৭৮৩ খ্রিঃ গোপী নাথ ও অন্ন পূর্ন্না মন্দির নির্মাণ করেন। স্থাপত্য শিল্পের অন্যতম নিদর্শন পাঁচটি কক্ষ বিশিষ্ট এ মন্দিরটি পদ্মস্তম্ভ দ্বারা দণ্ডায়মান। স্তম্ভ শীর্ষে ও কার্নিশে ফুল ও লতা পাতার নকশা সমবলিত এক অপরূপ স্থাপত্য। ডরিক ও গ্রীক ভাব ধারায় নির্মিত। বেদীর উপরে স্থাপিত অনেক গুলো ধাপে। জানালা গুলোর উপরেও রয়েছে অনেক অলংকার । দক্ষিণ ও পূর্ব পার্শ্বে উপরের কার্নিশ রাজকীয় মুকুট বিশিষ্ট তাজিয়া স্থাপন করা হয়েছে যা দেখে মৌর্য যুগের স্থাপত্যের কথা স্মরণ করিয়ে দেয়।   তথ্যসূত্র   বিষয়শ্রেণী:শেরপুর জেলার হিন্দু মন্দির বিষয়শ্রেণী:১৮শ শতাব্দীর হিন্দু মন্দির
thumb|গাউস কর্তৃক ১৮০১ সালের বই Disquisitiones Arithmeticae এর মাধ্যমে অনন্য উৎপাদকে বিশ্লেষণ উপপাদ্য প্রমাণিত হয় এই বইয়ে দ্বিঘাত ক্রিয়া-প্রতিক্রিয়ার নীতিটি প্রমাণ করার জন্য গাউস পাটিগণিতের মৌলিক উপপাদ্য ব্যবহার করেন  সংখ্যাতত্ত্বে পাটিগণিতের মৌলিক উপপাদ্য, (অনন্য উৎপাদকে বিশ্লেষণ উপপাদ্য কিংবা অনন্য মৌলিক উৎপাদকে বিশ্লেষণ উপপাদ্যও বলা হয়) অনুযায়ী ১-এর চেয়ে বড় প্রত্যেকটি পূর্ণ সংখ্যা হয় নিজে একটি মৌলিক সংখ্যা, নয় মৌলিক সংখ্যাসমূহের গুণফলরূপে প্রকাশ করা যায় এবং, অধিকন্তু, এই উপস্থাপনটি উৎপাদকসমূহের ক্রমকে উপেক্ষা করলে অনন্য হয়। উদাহরণস্বরূপ, ।  এই উপপাদ্যটি এই উদাহরণের জন্য দুটি বিষয় বিবৃত করে: প্রথমত, ১২০০-কে একাধিক মৌলিক সংখ্যার গুণফল আকারে প্রকাশ করা যেতে পারে এবং দ্বিতীয়ত, যেভাবেই এটি করা হোক না কেন এতে অবশ্যই ঠিক চারটি ২, একটি ৩, দুটি ৫ থাকবে এবং অন্য কোন মৌলিক সংখ্যা এই গুণফলে থাকবে না।  এক্ষেত্রে উৎপাদকগুলো মৌলিক সংখ্যা হওয়া জরুরী; যৌগিক সংখ্যাসমৃদ্ধ উৎপাদকে বিশ্লেষণ অনন্য নাও হতে পারে (যেমন: ).  এই উপপাদ্যটি ১-কে মৌলিক না বিবেচনা করার একটি প্রধান কারণ: যদি ১ মৌলিক সংখ্যা হত, তবে মৌলিক উৎপাদকে বিশ্লেষণ অনন্য হত না; উদাহরণস্বরূপ, ।  টীকা  তথ্যসূত্র  বিষয়শ্রেণী:পাটিগণিত বিষয়শ্রেণী:গণিত বিষয়শ্রেণী:উপপাদ্য
হর্ষদ শান্তিলাল মেহতা একজন ভারতীয় স্টকব্রোকার ছিলেন । ১৯৯২ সালের ভারতীয় সিকিওরিটিজে কেলেঙ্কারিতেhttps://www.tbsnews.net/bangla/ইজেল/news-details-131422 মেহতার জড়িত থাকার কারণে তিনি বিগ বুল (The Big Bull) হিসাবে কুখ্যাত হয়েছিলেন।  যদিও, ইকোনমিক টাইমসের রিপোর্ট অনুসারে, কিছু অর্থনৈতিক বিশেষজ্ঞ মনে করেন যে হর্ষদ মেহতা কোনও জালিয়াতি করেনি; তিনি "সিস্টেমে কেবল লুপহোলগুলি ব্যবহার করেছিলেন"।   তার বিরুদ্ধে আনা ২৭ টি ফৌজদারি অভিযোগের মধ্যে তিনি মাত্র চারটি অপরাধে দোষী সাব্যস্ত হন। বোম্বাই স্টক এক্সচেঞ্জে (বিএসই) ₹  ১০০ বিলিয়ন (US$ ১.২২ বিলিয়ন) মূল্যবান একটি আর্থিক কেলেঙ্কারির দায়ে মেহতাকে বম্বে উচ্চ আদালত এবং ভারতের সুপ্রিম কোর্ট  দোষী সাব্যস্ত করে। এই কেলেঙ্কারিতে ভারতীয় ব্যাংকিং ব্যবস্থা এবং বোম্বাই স্টক এক্সচেঞ্জের (বিএসই) লেনদেন ব্যবস্থার ফাঁক ফাঁস হয়ে যায় এবং ফলস্বরূপ সেবিআই সেগুলি ঠিক করার জন্য নতুন বিধি প্রবর্তন করে। ২০০১ এর শেষদিকে মারা যাওয়ার আগ পর্যন্ত তিনি ৯ বছর ধরে বিচারের মুখোমুখি হয়েছিলেন   জীবনের প্রথমার্ধ  হর্ষাদ শান্তিলাল মেহতা  ১৯৫৪ সালের ২৯ জুলাই, রাজকোট জেলার পানেলি মতিতে, গুজরাটি জৈন পরিবারে জন্মগ্রহণ করেছিলেন  । তাঁর প্রথম শৈশব কেটেছে বোরিভালিতে, যেখানে তাঁর বাবা ছিলেন স্বল্প সময়ের টেক্সটাইল ব্যবসায়ী। পরে পরিবারটি রায়পুরে চলে আসে।   শিক্ষা  তিনি তাঁর প্রাথমিক পড়াশোনা জনতা পাবলিক স্কুল, ক্যাম্প ২ ভিলাইয়ে করেছিলেন । একজন ক্রিকেট উত্সাহী, মেহতা স্কুলে কোনও বিশেষ প্রতিশ্রুতি প্রদর্শন করেন নি এবং পড়াশোনা এবং কাজ সন্ধানের জন্য তাঁর স্কুলে পড়াশুনার পরে মুম্বাই এসেছিলেন। মেহতা ১৯৭৬ সালে মুম্বাইয়ের লালা লাজপাত্রই কলেজ থেকে বি.কম. শেষ করেছেন এবং পরের আট বছরের জন্য বেশ কয়েকটি অদ্ভুত চাকরি করেছিলেন।    জনপ্রিয় সংস্কৃতিতে    বই    মেহতার জীবন এবং তার ১৯৯২ কেলেঙ্কারী সম্পর্কে সুচেতা দালাল এবং দেবাশিস বসু তাদের The Scam: from Harshad Mehta To Ketan Parekh. বইটিতে খুব বিস্তারিতভাবে বর্ণনা করেছেন।   ফিল্ম এবং টেলিভিশন    স্ক্যাম ১৯৯২, সনি লিভ স্ট্রিমিং এবং আপ্পলাউস এন্টারটেইনমেন্ট দ্বারা নির্মিত তার জীবনের উপর ভিত্তি করে তৈরি ওয়েব সিরিজ।  এক কোটি  কেলেঙ্কারির জন্য  আওতায় রাখা সিনেমা আঁখেইন (১৯৯৩) ছবিতে নটওয়ার শাহ চরিত্রটি হর্ষদ মেহতা দ্বারা অনুপ্রাণিত হয়েছিল।  মেহতা কেলেঙ্কারীটি হিন্দি মুভি গাফলাতে চিত্রিত হয়েছিল। এটি 18 অক্টোবর 2006 এ টাইমস বিএফআই 50 তম লন্ডন ফিল্ম ফেস্টিভ্যালে প্রিমিয়ার হয়েছিল।   1990 এর আহমেদাবাদ ভিত্তিক 2018 টিভি শো ইয়ে আন দিনন কি বাত হাইতে হর্ষাদ মেহতার উল্লেখ ছিল।  মেহতা কেলেঙ্কারীটি হিন্দি ওয়েবসিরিজ, দ্য বুল অফ দালাল স্ট্রিটে চিত্রিত হয়েছিল। এটি 2020 সালের 21 ফেব্রুয়ারি উল্লু অ্যাপে প্রিমিয়ার হয়।  অভিষেক বচ্চন অভিনীত বলিউডের একটি চলচ্চিত্র দ্য বিগ বুল তার জীবন ও আর্থিক অপরাধের উপর ভিত্তি করে নির্মিত হচ্ছে। ছবিটি মুক্তি পাচ্ছে এখনও।   আরও দেখুন    রামলিঙ্গ রাজু  হাসান আলী খান  ভারতে কেলেঙ্কারির তালিকা   তথ্যসূত্র    বহিঃসংযোগ    হারওয়াদ মেহতা নিয়ে এনওয়াই টাইমসের নিবন্ধ  হর্ষাদ মেহতা গল্প   বিষয়শ্রেণী:মুম্বইয়ের ব্যবসায়ী বিষয়শ্রেণী:২০০১-এ মৃত্যু বিষয়শ্রেণী:১৯৫৪-এ জন্ম বিষয়শ্রেণী:রাজকোট জেলার ব্যক্তি বিষয়শ্রেণী:ভারতীয় প্রতারক বিষয়শ্রেণী:স্টক ব্রোকার বিষয়শ্রেণী:ভারতীয় বিনিয়োগকারী বিষয়শ্রেণী:২০শ শতাব্দীর ভারতীয় জৈন বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২০শ শতাব্দীর ভারতীয় অপরাধী বিষয়শ্রেণী:গুজরাতের ব্যবসায়ী বিষয়শ্রেণী:গুজরাতি ব্যক্তি বিষয়শ্রেণী:ভারতীয় অপরাধী বিষয়শ্রেণী:ভারতীয় জৈন বিষয়শ্রেণী:গুজরাতের ব্যক্তি বিষয়শ্রেণী:মহারাষ্ট্রের বন্দী ও আটক
মমতা বালা ঠাকুর হলেন একজন ভারতীয় রাজনীতিবিদ, যিনি ২০১৫ সালের উপনির্বাচনে বনগাঁ থেকে লোকসভা সদস্য নির্বাচিত হন। তিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৯ সালের ৫ মার্চ বড়মা মারা গেলে তিনি মতুয়া মহাসংঘের অন্তর্বর্তীকালীন প্রধান হিসেবে নিযুক্ত হন।  জীবনী মমতা বালা ঠাকুর ১৯৬৭ সালের মে মাসের ১৫ তারিখে ভারতের মহারাষ্ট্র প্রদেশের চন্দারপুর জেলায় জন্মগ্রহণ করেন। তিনি কপিল কৃষ্ণ ঠাকুরের সাথে বিবাহবন্ধনে আবদ্ধ হন। কপিল কৃষ্ণ ঠাকুর বড়মা ও প্রমথ রঞ্জন ঠাকুরের বড় ছেলে, যারা দুজনেই ছিলেন মতুয়া মহাসংঘের সাথে সংশ্লিষ্ট।  ২০১৪ সালের লোকসভা নির্বাচনে কপিল কৃষ্ণ ঠাকুর সর্বভারতীয় তৃণমূল কংগ্রেসের মনোনয়নে বনগাঁ থেকে প্রতিদ্বন্দ্বিতা করেন। নির্বাচনে তিনি ৫,৫১,২১৩ ভোট পেয়ে বিজয়ী হন। ২০১৪ সালের অক্টোবর মাসের ১৩ তারিখে তিনি কলকাতায় মৃত্যুবরণ করেন।  কপিল কৃষ্ণ ঠাকুরের মৃত্যুর পর বনগাঁ উপনির্বাচনে মমতা বালা ঠাকুরকে মনোনয়ন প্রদানের সিদ্ধান্ত গ্রহণ করে সর্বভারতীয় তৃণমূল কংগ্রেস। ২০১৫ সালে অনুষ্ঠিত উপনির্বাচনে তিনি ৫,৩৯,৯৯৯ ভোট পেয়ে নির্বাচিত হন, যা ছিল প্রদত্ত ভোটের ৪৩.২৭%। তার নিকটতম প্রতিদ্বন্দ্বী ভারতীয় কমিউনিস্ট পার্টি (মার্ক্সবাদী)র দেবেশ দাস পেয়েছিলেন ৩,২৮,২১৪ ভোট, যা ছিল প্রদত্ত ভোটের ২৬.৩০%। ২০১৯ সালের ভারতীয় লোকসভা নির্বাচনে তাকে পুনরায় বনগাঁ থেকে মনোনয়ন প্রদান করে সর্বভারতীয় তৃণমূল কংগ্রেস। ২০১৯ এর লোকসভা নির্বাচনে তিনি বিজেপি মনোনীত প্রার্থী শান্তনু ঠাকুরএর কাছে এক লক্ষ দশ হাজারেরও বেশি ভোটে পরাজিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:ষোড়শ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:মতুয়া ব্যক্তি বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের সমাজকর্মী বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গের শিক্ষাবিদ বিষয়শ্রেণী:পশ্চিমবঙ্গের রাজ্যসভা সদস্য
সুধীশ ঘটক () (১৯০৫ - ২১ অক্টোবর, ১৯৬৬) চিত্র পরিচালক ও ক্যামেরাম্যান ছিলেন।  জন্ম ও শিক্ষা  তার জন্ম বাংলাদেশের পাবনা জেলার নতুন ভারেঙ্গায়। পিতার নাম সুরেশচন্দ্র ঘটক। বিখ্যাত পরিচালক ঋত্বিক ঘটক এবং সাহিত্যিক মণীশ ঘটক তার দুই সহোদর। তিনি লন্ডনে সিনেমাটোগ্রাফিতে ২ বছরের ডিপ্লোমা কোর্স করেন।  কর্মজীবন লন্ডনের ডিপ্লোমা শেষ করে তিনি সেখানেই ১৯৩৪-৩৬ সালে স্বল্প দৈর্ঘ্যের কিছু ছবি তোলেন। তারপর দেশে ফিরে তিনি নিউ থিয়েটার্সে যোগ দেন। ক্যামেরাম্যানরূপে তার প্রচুর খ্যাতি ছিলো। পরবর্তীকালে 'ইন্ডিয়ান নিউজ প্যারেড'-এর প্রধান ক্যামেরাম্যান হন। কিছুদিনের জন্য 'ফিল্মস ডিভিশন'-এর ক্যামেরাম্যান ছিলেন। শেষ জীবনে বিমল রায় প্রডাকশন্সের তত্ত্বাবধায়ক হন। পঞ্চায়েত নামক চিত্রের পরিচালক ও 'প্রেস ফটোগ্রাফার্স এসোসিয়েশন'-এর সভাপতি ছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৯৭,  তিনি ঢাকা থেকে ১৯২৭ সাল ও পরবর্তীকালে প্রকাশিত বুদ্ধদেব বসু ও অজিতকুমার দত্তের সম্পাদিত প্রগতি পত্রিকার সাথে জড়িত একজন নিয়মিত তরুণ কণ্ঠস্বর ছিলেন।প্রগতি, বাংলাপিডিয়া লিংকঃhttp://bn.banglapedia.org/index.php?title=প্রগতি  তথ্যসূত্র  বিষয়শ্রেণী:১৯০৫-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:বাঙালি চলচ্চিত্র পরিচালক বিষয়শ্রেণী:চলচ্চিত্র পরিচালক
সালিউ সিস (জন্ম: ১৫ সেপ্টেম্বর ১৯৮৯) হলেন সেনেগালের একজন পেশাদার ফুটবলার, যিনি ফরাসি ক্লাব অঁজি হতে ভেলোঁসিয়েনে ধারে এবং সেনেগাল জাতীয় দলের হয়ে একজন লেফট ব্যাক অথবা একজন মধ্যমাঠের খেলোয়াড় হিসেবে খেলেন। তিনি ২০১২ গ্রীষ্মকালীন অলিম্পিকে সেনেগালের প্রতিনিধিত্ব করেছেন।  আন্তর্জাতিক ক্যারিয়ার ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।  তথ্যসূত্র  বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ডাকারের ক্রীড়াবিদ বিষয়শ্রেণী:সেনেগালীয় ফুটবলার বিষয়শ্রেণী:এলিটেসেরিয় খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:সেনেগালীয় প্রবাসী ফুটবলার বিষয়শ্রেণী:নরওয়েতে প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:২০১১ ক্যাফ অনূর্ধ্ব-২৩ চ্যাম্পিয়নশিপের খেলোয়াড় বিষয়শ্রেণী:সেনেগালের অলিম্পিক বক্সার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:সেনেগালের আন্তর্জাতিক ফুটবলার বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:আঁজে স্পোর্টিং ক্লাবের খেলোয়াড় বিষয়শ্রেণী:নঁসি স্পোর্টস অ্যাসোসিয়েশনের খেলোয়াড় বিষয়শ্রেণী:ভালঁসিয়েন ফুটবল ক্লাবের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:আফ্রিকা কাপ অব নেশন্স বিজয়ী খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
গ্রায়েম লিন্ডসে রুথাম (জন্ম ৭ মার্চ ১৯৪৮) একজন অস্ট্রেলীয় মাঝারিপাল্লার দৌড়বিদ। তিনি ১৯৭২ গ্রীষ্মকালীন অলিম্পিকে পুরুষদের ৮০০ মিটারে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:কমনওয়েলথ গেমসে অস্ট্রেলীয় প্রতিযোগী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ মাঝারিপাল্লার দৌড়বিদ বিষয়শ্রেণী:১৯৭৪ ব্রিটিশ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৭২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম
আজ কা হিন্দুস্তান (  ) জয়ন্ত দেসাই পরিচালিত ১৯৪০ সালের একটি বলিউড চলচ্চিত্র এবং রোজ, পৃথ্বীরাজ কাপুর, ইশ্বরলাল, সিতারা দেবী এবং কৌতুক অভিনেত্রী চার্লি অভিনীত।  এটি প্রযোজনা করেছেন মুভিটোন ।  ছবিটি দুই ভাইয়ের গল্প - একজন জাতীয়তাবাদী (পৃথ্বীরাজ)।    তথ্যসূত্র    বহিঃসংযোগ      বিষয়শ্রেণী:১৯৪০-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:১৯৪০-এর দশকের হিন্দি ভাষার চলচ্চিত্র
ইয়েস বস () এটি ১৯৯৭ সালের একটি বলিউড চলচ্চিত্র। ছবিটি পচালনা করেছেন আজিজ মির্জা। ছবিটিতে অভিনয় করেছেন শাহরুখ খান, জুহি চাওলা ও আদিত্য পান্চলি। এটি ১৯৯৭ সালের ১৮ জুলাই মুক্তি পায়। ছবিটি For Love or Money নামের চলচ্চিত্রের কাহিনীর ছায়া অবলম্বনে নির্মিত। ছায়াছবিটি ১৯৯৭ সালে বলিউডে মুক্তিপ্রাপ্ত সর্বাধিক আয়ের তালিকায় ১৩ তম ব্যবসাসফল ছবি । চলচ্চিত্রটির তামিল সংস্করণ গুরু এন আলু ২০০৯ সালে মুক্তি পায়।   কাহিনী সংক্ষেপ  ছবির গল্প গড়ে উঠেছে রাহুল শাহরুখ খান কে কেন্দ্র করে, একজন মধ্যবিত্ত আয়ের মানুষ, যে তার চাকরিতে বাড়তি আয়ের জন্য অফিস প্রধানের বিভিন্ন মেয়েদের সাথে পরকীয়া সম্পর্ক চালাতে সাহায্য করে। তার বস সিদ্ধার্থ আদিত্য পাঞ্চলি, একজন লোভী ব্যক্তি যে এক ধনী মেয়েকে কাশ্মিরা শাহ ফাঁদে ফেলে বিয়ে করেছে কেবলমাত্র মেয়েটির বিশাল সম্পত্তির জন্য।  সীমা জুহি চাওলা, এক উচ্চাকাঙ্ক্ষী তরুণী ও উঠতি মডেল। রাহুল আর সীমার পরিচয় হয় কিন্তু সিদ্ধার্থ সীমাকে পছন্দ করে তার লালসা মেটানোর জন্য এবং রাহুলকে বলে সীমাকে ফাঁদে ফেলতে, যাতে সে তাকে ভোগ করতে পারে। অন্য উপায় না পেয়ে রাহুল তাই করে । কিন্তু রাহুলের মনের মধ্যে সীমার জন্য ভালোবাসা জন্ম নেয়। সীমা যদিও সিদ্ধার্থের প্রেমে পড়ে, কিন্তু তার স্ত্রীকে বোকা বানাতে সীমা ও রাহুল ছদ্ম স্বামী স্ত্রীর অভিনয় করতে বাধ্য হয় । কিন্তু বিদেশে শুটিং করতে যেয়ে সীমা ধীরে ধীরে রাহুলের সরলতায় মুগ্ধ হয়।  রাহুলের মায়ের হৃৎপিণ্ডের সমস্যার কারণে তিনি কোন মানসিক আঘাত সহ্য করতে পারেন না। ভূষণ গুলশান গ্রোভার রাহুলকে চাপে রাখতে রাহুলের মাকে জানায় রাহুল বিবাহিত। মাকে ভালো রাখতে রাহুল ও সীমা তাদের ছদ্ম স্বামী স্ত্রীর অভিনয় চালিয়ে যেতে বাধ্য হয় এবং এক পর্যায়ে একে অন্যের প্রেমে পড়ে।  যখন সিদ্ধার্থ এ কথা জানতে পারে সে রাহুলকে চাকরি থেকে বরখাস্ত করে । কিন্তু ভালবাসার জয় হয় যখন সীমা বিত্ত বৈভব ছেড়ে রাহুলের কাছে ফিরে যায়।   শ্রেষ্ঠাংশে   শাহরুখ খান ... রাহুল  জুহি চাওলা ... সীমা  আদিত্য পান্চলি ... সিদ্ধার্থ  কাশ্মির শাহ ... শীলা, সিদ্দার্থ'র স্ত্রী  অশোক সরাফ ... জনি  গুলশান গ্রভের ... ভূষণ  জনি লিভার ... মাধাভ আদভানি / মি. ম্যাদ  রীমা লাগু... রাহুল'র মা  মহাভির শাহ ... উকিল শুক্লা  রাকেশ বেদী ... গার্লস ছাত্রাবাস এ প্রহরী  অনন্ত মহাদেভান ... ডাক্তার  অমৃত পাতেল ... মামাজী  কুলভূষণ খারবান্দা ... বড় বাবা (অতিথি শিল্পী)   সঙ্গীত   ইয়েস বস সাউন্ড ট্র্যাক এ্যালবাম - যতিন ,ললিত  মুক্তির সময়- ১৯৯৭ ধরন- ছায়াছবির গান দৈর্ঘ্য ৩০:২১   সাউন্ড ট্র্যাক  ছবিটিতে ৬ টি গান ছিল, কথা লিখেছিলেন জাভেদ আখতার, সঙ্গীত পরিচালনা করেন যতীন-ললিত   শিরোনাম কণ্ঠ দৈর্ঘ্য ১ মে কোঁই এয়সা গীত গায়ু অভিজিত, অলকা ০৫:১১ ২ চুড়ি বাজে হ্যাঁয় কাহি উদিত নারায়ন, অলকা ০৫:০৫ ৩ চান্দ তারে অভিজিত ০৪:৪৮ ৪ সুনিয়ে তো অভিজিত ০৫:১২ ৫ জাতা হ্যাঁয় টু কাহা অভিজিত ০৫:৩৫ ৬ এক দিন আপ কুমার শানু, অলকা ০৪:৩০   ফিল্মফেয়ার পুরস্কার   জয়ী •	শ্রেষ্ঠ গায়ক - অভিজিত - "মে কোঁই এয়সা গীত গায়ু " মনোনয়ন •	শ্রেষ্ঠ অভিনেতা - শাহরুখ খান •	শ্রেষ্ঠ অভিনেত্রী - জুহি চাওলা •	শ্রেষ্ঠ সঙ্গীত - যতীন-ললিত • শ্রেষ্ঠ গীতিকিতিকারজাভেদ আখতার- চান্দ তারে •	[[ ফিল্মফেয়ার শ্রেষ্ঠ খল অভিনেতা - আদিত্য পাঞ্চলি   তথ্যসূত্র    বহিঃসংযোগ     বিষয়শ্রেণী:১৯৯৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:যতীন-ললিত সুরারোপিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র